o
Derek Prince
Paineet, koettelemukset ja haasteet
Ohjelma 2
Monet seurakuntalaiset ovat nykyisin aidallaistujia.
He istuvat aidalla eivätkä ole kovin hartaita uskovia,
mutta he eivät halua olla ei- uskoviakaan.
Letkautan tähän, että kun Pyhä Henki tulee seurakuntaan
Hän ensi töikseen sähköistää aidan.
Siksi monet eivät toivota Pyhää Henkeä tervetulleeksi
vaan haluavat kököttää mukavasti aidalla.
Millainen on kelvoton palvelija? (Hyvä ja kelvoton palvelija, Mat 24:45-51)
Hän sanoo: Herrani ei tule vielä pitkään aikaan".
Toisin sanoen hän on menettänyt vision siitä,
että ennen pitkää Herra tulee takaisin.
Olen tullut johtopäätökseen, että seurakunnissa,
joissa ei julisteta Jeesuksen paluuta,
ei koskaan tavoiteta Uuden Testamentin tarkoittamaa pyhyyttä.
Jeesuksen tulo on keskeinen totuus luoda pyhyyttä Jumalan kansaan.
Kelvoton palvelija sanoo: "Herrani on ollut poissa kauan,
en ole ollut häneen yhteydessä, voin panna ranttaliksi."
Hän alkaa lyödä tovereitaan, hän dominoi.
Pastorin asemassa on niin helppo alkaa vallita ja hallita muita.
Se on pahuutta.
Arvelen, että Jumala ei koskaan anna voiteluaan mihinkään,
millä pyritään kontrolloimaan muita.
Jos joku haluaa pitää jotain kontrollissaan, Jumala sanoo:
"Jatka vain, mutta älä odota Minulta voitelua.
Ellet salli Minun ottaa ohjia käsiini,
voit jatkaa uskonnollista menettelyäsi.
Voit käyttää kaiken kykysi ja taitosi, mutta tulos ei ole sitä
mihin Pyhän Hengen voitelulla päästään."
Palvelija siis dominoi. Hän lyö tovereitaan.
Hän syö ja juo juoppojen seurassa. Hän alkaa elää hulvattomasti.
Tämä on todellinen houkutus länsimaissa, varsinkin USA:ssa.
Joku sanoi, että jos haluat tietää kaupungin parhaat ravintolat,
kysy papilta.
Kommentti pitää paikkansa.
Sairastuin vakavasti 1990-91 tautiin, joka yleensä tappaa.
Se oli sydänlihaksen bakteeritulehdus.
Maallikolle se ei paljoakaan sano. Ennen penisilliiniä se oli kohtalokas.
Se olisi voinut tappaa minut. Kun makasin vuoteella
yöllä ennen kuin minut vietiin sairaalaan, kysyin Herralta,
en pelännyt kuolemaa, mutta ajatuksissani oli kysymys: "Jumala,
uskon paranemiseen, olen saarnannut paranemisesta,
olen nähnyt ihmisten paranevan, olin itsekin parantunut.
Miksi en nyt ole parantunut?"
Herra loi katsauksen siihen, miten olin jo vuosia elänyt pappina.
Ei seksuaalista moraalittomuutta, ei juopottelua, ei rahojen kavaltamista,
mutta paljon lihallisuutta. Elämää ikään kuin tämä maailma olisi kaikki.
Määrittelen lihallisuuden elämäksi ilman tulevaa maailmaa.
Jumala näytti minulle kuinka Hän vihaa lihallisuutta.
Hän antoi minulle nämä sanat:
"Jaakobia olen rakastanut, Esauta olen vihannut".
Esau on Raamatun malli lihallisesta ihmisestä.
Tämä muutti elämäni. Kiitos Jumalalle, minä selvisin sairaudestani.
Luulen, että Jumala säästi minut siksi, että olin halukas
oppimaan läksyni. Ruth ja minä siteerasimme Raamattua:
"Herra kyllä kuritti minua, mutta ei antanut kuoleman valtaan".
Totta kohdallani.
Vietin kunnon papin elämää.
Olin yhteistyössä pappien kanssa, joiden nimet te tunnette.
Me kaikki elimme samalla tavoin.
En arvostele muita kuin itseäni, mutta olimme monin tavoin lihallisia.
Minulla on toinenkin kokemus, jota en ajatellut kertoa, mutta
Jumala haluaa että kerron.
En ole sitä mieltä, että kristityt eivät saa juoda viiniä.
Tämä voi järkyttää, mutta uskoakseni Jeesus joi viiniä ja
Paavali suositteli viiniä Timoteukselle.
Ei tehdä tästä kiistakapulaa, koska kerron tapauksen,
joka rauhoittaa mielenne.
Syyskuussa vuosi sitten olimme Ruthin kanssa hotellissa Eilatissa
paossa Jerusalemin työpaineita. Join pari lasillista viiniä.
Olin täysin selvä, mutta kahdelta yöllä heräsin
paineen tunteeseen aivoissani. Sana "halvaus" iski mieleeni.
Kiitos Jumalan tiesin jotain hengellisestä sodankäynnistä,
koska sanoin: "Sinä halvauksen henki,
minä kiellän sinut, en ole sinun alaisesi,
sinulla ei ole mitään valtaa eikä oikeutta minuun." Se lähti.
Nousin vuoteesta mennäkseni vessaan,
mutta vasta kolmannella yrittämällä pääsin ylös,
en pystynyt kävelemään vakaasti vaan otin tukea huonekaluista.
Seuraavana päivänä mietin tapahtunutta ja
tulin siihen tulokseen, että juotuani niin paljon viiniä
aivoni olivat altistuneet halvauksen hengelle.
Päätin uudistaa ruokavaliotani raamatulliseksi:
ruokani olkoon Hänen tahtonsa mukaista, joka lähetti minut
ja auttakoon saamaan työni päätökseen.
Minulle työni saaminen päätökseen oli tärkeintä.
Olen ollut Herran palvelijana 50 vuotta. Uskon, että elän
Hänen tahdossaan, mutta en ole täyttänyt Hänen antamaansa tehtävää.
Päätin, että jos viininjuonti estää minua saattamasta työtäni päätökseen,
niin en enää juo viiniä. Enkä ole juonut.
En saarnaa viininjuontia vastaan, sillä se voisi johtaa lakihenkisyyteen.
Olen ollut helluntailainen riittävän kauan
tietääkseni mitä lakihenkisyys on. Osaltaan kapinointi
lakihenkisyyttä vastaan kiepautti minut toiselle laidalle.
Tie, joka johtaa elämään on suora ja kapea ja sen molemmin puolin on oja.
Toinen oja on lakihenkisyys, johon voit pudota.
Päästyäsi siitä ojasta putoat toiseen,
joka on mukavuudenhalu tai lihallisuus.
Meidän tulee vaeltaa näiden kahden välissä.
Minulle on siis todellista, että tämä kelvoton pastori
tai johtaja alkoi ryypätä. Eikä pelkästään ryypätä vaan
tekemään sitä väärässä seurassa, juoppojen kanssa.
Jeesus sanoo: "Mutta päivänä, jota tuo palvelija ei arvaa,
hetkenä, jota hän ei tiedä, hänen herransa tulee,
hakkaa hänet kuoliaaksi ja tuomitsee hänet samaan paikkaan,
jossa teeskentelijät ovat. Siellä itketään ja kiristellään hampaita."
Kun hänen herransa tulee, palvelija ei ole valmis
ottamaan häntä vastaan. Kuulitteko mitä luin?
Herra hakkaa hänet kuoliaaksi. Kuka on herra? Jeesus.
Tajusitteko, että Jeesus voi hakata jonkun kuoliaaksi?
Muistakaa, että Hän ei ole vain Vapahtaja. Hän on myös Tuomari.
Hän on yhtä uskollinen tuomitsemaan kuin vapahtamaan.
Jos et pidä Häntä Vapahtajana, kohtaat Hänet tuomarina.
Meillä on vain nuo kaksi vaihtoehtoa.
Siellä itketään ja kiristellään hampaita.
Tämä on tehnyt minuun vaikutuksen vuosien ajan.
Se esiintyy viitisen kertaa UT:ssa.
Olen tehnyt pienen tutkimuksen yhteyksistä,
joissa Jeesus sanoo, että siellä itketään ja kiristellään hampaita.
Tulin siihen tulokseen, että se koskee vain tiettyä ihmisryhmää,
niitä, jotka ovat tienneet Hänestä kaiken,
jotka ovat kuulleet totuuden ja olleet lähellä sitä ehkä koko elämänsä,
mutta eivät ole koskaan ottaneet Häntä sydämeensä.
Siellä itketään ja kiristellään hampaita, koska
he oivaltavat, "olin niin lähellä, olisin voinut astua siihen
koska hyvänsä, mutta en koskaan tehnyt niin ja
nyt minut on suljettu ulkopuolelle ikiajoiksi.
Voin ymmärtää itkun ja hampaiden kiristelyn.
Pieni luettelo tapauksista, joissa Jeesus käyttää lausetta:
Mat 8:12:ssa Jeesus puhuu taivasten valtakunnan perillisistä.
Hän puhuu juutalaisille: "Te hylkäätte Minut, mutta
muista kansoista tulee niitä, jotka pääsevät taivasten valtakuntaan,
mutta teidät heitetään ulos. Siellä itketään ja kiristellään hampaita."
Ihmisillä, jotka tiesivät kaiken, oli tilaisuus,
mutta he eivät koskaan käyttäneet sitä.
Mat 13:42:ssa lausetta käytetään ihmisistä, jotka
ovat rikkaviljana vehnäpellossa. Ne ovat täysin vehnän kaltaisia,
mutta eivät koskaan tuota hedelmää.
Jeesus sanoo, että enkelit tulevat nyhtämään ne pois ja
heittämään ne uuniin. Siellä itketään ja kiristellään hampaita siksi,
että koko ikänsä he olivat lähellä valtakuntaa ja sen keskellä,
mutta he eivät koskaan päässeet sisälle.
Mat 22:13, vertaus hääjuhlista, joihin yksi vieras tuli ilman häävaatetta.
Häävaatetta ei tarvinnut ostaa vaan isäntä antoi sen,
joten oli silkkaa röyhkeyttä ja julkeutta tulla ilman sitä.
Kun juhlaisäntä näki miehen, hän kysyi:
"Kuinka saatoit tulla ilman häävaatteita?"
Mies meni sanattomaksi. Isäntä sanoi:
"Sitokaa hänet käsistä ja jaloista ja heittäkää ulos pimeyteen.
Siellä itketään ja kiristellään hampaita."
Jälleen huomaamme, että henkilö tiesi kaiken,
hän oli saanut hääkutsun, mutta ei välittänyt pukeutua häävaatteeseen,
joka on Jeesuksen Kristuksen vanhurskaus.
Mat 25:30 kertoo yhden talentin palvelijasta.
Käsittelen tätä hetken kuluttua.
Luk 13:26 kertoo ihmisistä, jotka sanoivat Jeesukselle:
"Me söimme ja joimme Sinun kanssasi
ja kuuntelimme Sinun opetustasi", mutta Jeesus sanoo:
"Menkää pois Minun luotani kaikki te vääryydentekijät. En tunne teitä."
Taas itketään ja kiristellään hampaita.
Minulla on moderni versio siitä mitä vääryyden harjoittaminen on,
koska näen niin paljon vääryyttä seurakunnassa ja julistuksessa.
Minun nähdäkseni vääryyden harjoittaminen on yhtä kuin
tehdä omia asioita.
Ei tarvitse olla vastuussa eikä tilivelvollinen kellekään vaan
voi kulkea omia polkuja ja tehdä miten itse lystää
välittämättä toisten tekemisistä. Olen julistustyössäni oppinut, että
tuottaakseen hedelmää, julistuksen on juurruttava seurakunnan sisään.
Jos menisin toisten alueelle, mitä en ole koskaan tehnyt,
ja halveksisin pastoreita ja jättäisin johtajat huomiotta,
saisin kyllä aikaan ison tilaisuuden.
Tiedän hyvin, miten saada ihmisiä koolle ja
voisin kutsua eteen satoja ja olla valokuvassa heidän kanssaan,
mutta pysyvää hedelmää ei synny, koska hedelmän täytyy kasvaa
Jumalan kansan seurakunnan sisällä.
On tehtävä yhteistyötä paikallisten johtajien kanssa,
jos aikoo nähdä hedelmää.
Eikä heidän kanssaan ole aina helppo työskennellä, uskokaa pois.
Jumala heitä kuitenkin siunatkoon. Kun joku teki jotain väärin
ensimmäistä vaimoani ja minua kohtaan,
vaimollani, joka tunsi hyvin Kirjoitukset, ei ollut kanttia
sanoa heistä mitään pahaa. Sen sijaan hän sanoi:
"Herra, siunaa heitä. Sinä kyllä tiedät miten heitä tulee siunata."
Jatkamme luvusta 25. Mikä on luvun ensimmäinen sana?
Silloin, kymmenes "silloin".
Tässä on vertaus kymmenestä neitsyestä, morsiusneidosta.
Mitä he edustavat? Katsotaan mitä olen kirjannut.
Raamatussa luku kymmenen symboloi seurakuntaa.
Juutalaisuudessa on oltava koolla minion, vähintään kymmenen,
ennen kuin he voivat rukoilla julkisesti.
Vertauksen kymmenen kuvaa seurakuntia.
Minun ajatukseni on, että neitsyet kuvaavat kirkossakävijöitä.
Luen vertauksen nopeasti ja kommentoin sitä sitten.
"Silloin taivasten valtakunta on oleva tällainen.
Oli kymmenen morsiusneitoa, jotka ottivat lamppunsa ja
lähtivät sulhasta vastaan. Viisi heistä oli tyhmää ja viisi viisasta."
Viisaiden ja tyhmien välillä ei ollut eroa.
"Tyhmät ottivat lamppunsa mutta eivät varanneet mukaansa öljyä.
Viisaat sitä vastoin ottivat lampun lisäksi mukaansa öljyastian.
Kun sulhanen viipyi, heitä kaikkia alkoi väsyttää ja he nukahtivat.
Mutta keskellä yötä kuului huuto: Ylkä tulee! Menkää heitä vastaan!
Silloin kaikki morsiusneidot heräsivät ja panivat lamppunsa kuntoon.
Tyhmät sanoivat viisaille: Antakaa meille vähän öljyä,
meidän lamppumme sammuvat. Mutta viisaat vastasivat:
Emme me voi, ei se riitä meille kaikille.
Menkää ostamaan kauppiaalta.
Mutta kun he olivat ostamassa öljyä, sulhanen tuli. Ne, jotka olivat valmiit,
menivät hänen kanssaan häätaloon, ja ovi suljettiin.
Jonkin ajan kuluttua toisetkin saapuivat sinne ja huusivat:
Herra, Herra, avaa meille! Mutta hän vastasi:
Totisesti, minä en tunne teitä. Valvokaa siis, sillä te ette tiedä
päivää ettekä hetkeä jona Ihmisen Poika tulee."
Älä nuku niin sikeästi, ettet pysty heräämään.
Mitä kaikille neitsyille oli yhteistä? Kaikki odottivat sulhasta.
Jokainen tiesi, että sulhanen oli tulossa. He olivat uskovia.
Kaikilla oli lamppu ja öljyä.
Öljy kuvaa melkein aina Pyhää Henkeä.
Pyhä Henki oli heidän elämässään.
Sekä viisaita että tyhmiä alkoi väsyttää.
Mutta oli yksi ero: öljyn määrä.
Viisailla oli öljyä varalla, tyhmillä ei.
Paavali sanoo, Efe 5:18:
"Älkää juopuko viinistä, sillä siitä seuraa rietas meno,
vaan antakaa Pyhän Hengen täyttää itsenne."
Monet ovat samaa mieltä siitä, että kielto "älkää juopuko viinistä"
on aiheellinen. Se on synti.
Miksi niin monet hengelliset ihmiset kiinnittävät huomiota
kielteiseen ja jättävät myönteisen aina huomiotta?
Sama käsky jatkuu "antakaa Pyhän Hengen täyttää itsenne".
Sana "täyttää" tarkoittaa täyttää jatkuvasti eli "tankata" aina uudelleen.
Ei ole kyse kertatäytöstä.
Jälleen tiedän mistä puhun. Joku voi sanoa:
"Sain Pyhän Hengen kasteen 1984. Puhuin kielillä."
Mahtavaa, mutta mitä sen jälkeen on tapahtunut?
Ihmiset, jotka pitävät Hengellä täyttymistä kertakokemuksena
eivät ole herkkiä Pyhän Hengen johdatukselle,
koska heille koko paketti oli valmis, kun he puhuivat kielillä. Se ei riitä.
Paavali sanoi korinttilaisille: "Puhun kielillä enemmän kuin kukaan teistä".
Ilmeisesti Korintissa puhuttiin paljon kielillä.
Paavali puhui kielillä enemmän kuin he.
Meidän tulee täyttyä Pyhällä Hengellä jatkuvasti ja yhä uudelleen.
Kymmenen neitsyttä olivat kerran täyttyneet Hengellä,
mutta he eivät olleet täyttyneet jatkuvasti uudelleen,
joten he eivät olleet valmiina.
On mielenkiintoista mitä viisaat sanoivat tyhmille:
"Menkää ostamaan öljyä!" Sitä oli ostettava. Se ei ollut lahja.
On siis jollain tavoin maksettava hinta Pyhästä Hengestä.
Sinänsä Pyhä Henki on lahja.
Mutta jos haluat olla Hengen täyttämä, siitä on maksettava.
Mitä Jeesus sanoikaan Laodikean seurakunnalle,
joka niin sattuvasti kuvaa seurakuntia Amerikassa?
Laodikea 3
Ilm 3 - Kiitos
Hyvä, että olet siinä.
Joskun tämä on noloa, mutta parempi kuin väärässä oleminen.
Näin Jeesus sanoi Laodikean seurakunnalle.
Ilm 3:17-18:
"Sinä kerskut, että olet rikas, entistäkin varakkaampi,
etkä tarvitse mitään." Oletteko koskaan kuulleet tällaista opetusta?
Hyväksyikö Jeesus sen? Ei ollenkaan.
"Et tajua, mikä todella olet: surkea ja säälittävä, köyhä, sokea ja alaston."
Ihmettelen kuinka ihmiset voivat olla surkeita, säälittäviä, köyhiä,
sokeita ja alastomia tietämättään. Hämmästyttävää!
Jeesus neuvoo: "Annan sinulle neuvon:
osta Minulta tulessa puhdistettua kultaa, niin tulet rikkaaksi,
osta valkoiset vaatteet ja pue ne yllesi,
niin häpeällinen alastomuutesi peittyy."
Jeesus sanoo: "En anna sitä sinulle, sinun ostettava se minulta."
Muinaisessa maailmassa kulta oli arvotonta,
ellei sitä puhdistettu tulessa.
Kulta on usko, ja Jeesus sanoo: "Haluan uskon joka kestää tulitestin.
Siitä on maksettava kestävyydellä. Sinun on kestettävä koettelemuksessa.
Sitten Jeesus puhuu "valkoisista vaatteista".
Ei kaikki ole ilmaista kristityn elämässä.
Sanon jotain Jeesuksen arvioimien seurakuntien ja
nykykristillisyyden erosta. Oli eräs seurakunta, Smyrna,
joka oli köyhä ja vainottu. Jeesus sanoi: "Sinä olet rikas."
Laodikean seurakunnalle, jolla oli kaikkea, Hän sanoi: "Sinä olet köyhä."
Mitä Hän sanoisi Amerikan (Suomen) seurakunnille nyt?
Sanoisiko Hän, että olette rikkaita tai olette köyhiä?
Arvioikaa itse.
Ihmisen arviointi on usein päinvastainen kuin Jumalan arviointi.
Jeesus puhui asioista, joita ihmiset suuresti arvostavat,
mutta Jumalalle ne ovat kauhistus.
Neitsyiden piti ostaa öljyä, mutta he myöhästyivät.
Ostettuaan öljyä ja tultuaan takaisin ovi oli suljettu.
Jeesus sanoi: "En tunne teitä." Miten te tämän ymmärrätte?
Minä ymmärrän sen niin, että he eivät koskaan kuuluneet
Jumalan valittuihin. He olivat tulleet sisään, mutta Jumala tiesi,
etteivät he koskaan selviäisi kokeesta.
Ehkä tämä ei ole oikea selitys, mutta minä näen asian näin.
Oletteko te koskaan ostaneet öljyä?
Miten öljyä ostetaan?
Rukoilemalla, lukemalla Raamattua, odottamalla Jumalaa.
Se vaatii aikaa ja energiaa. Se ei tapahdu yhtäkkiä.
On tehtävä ratkaisu.
Tämä kymmenestä neitsyestä.
Seuraava ryhmä on palvelijat, jotka saivat talentteja.
Luen vertauksen jakeet 14 - 30. "Silloin on käyvä näin:
Mies oli muuttamassa pois maasta. Hän kutsui puheilleen palvelijat ja
uskoi koko omaisuutensa heidän hoitoonsa.
Yhdelle hän anotoi viisi talenttia hopeaa, toiselle kaksi ja
kolmannelle yhden, kullekin hänen kykyjensä mukaan.
Sitten hän muutti maasta." "Silloin" on tässä 12. kerran.
"Se, joka oli saanut viisi talenttia, ryhtyi heti toimeen:
hän kävi niillä kauppaa ja hankki voittoa toiset viisi talenttia.
Samoin se, joka oli saanut kaksi talenttia, voitti toiset kaksi.
Mutta se, joka oli saanut vain yhden talentin, kaivoi maahan kuopan ja
kätki sinne isäntänsä rahan.
Pitkän ajan kuluttua isäntä palasi ja vaati palvelijoiltaan tilitykset.
Se, joka oli saanut viisi talenttia, toi toiset viisi niiden lisäksi ja sanoi:
Herra, sinä annoit minulle viisi talenttia.
Kuten näet, olen hankkinut voittoa toiset viisi.
Isäntä sanoi hänelle: Hyvin tehty! Olet hyvä ja luotettava palvelija.
Vähässä olet ollut uskollinen, minä panen sinut paljon haltijaksi.
Tule herrasi ilojuhlaan!
Myös se, joka oli saanut kaksi talentia, tuli ja sanoi:
Herra, sinä annoit minulle kaksi talenttia. Kuten näet,
olen hankkinut voittoa toiset kaksi. Isäntä sanoi hänelle: Hyvin tehty!
Olet hyvä ja luotettava palvelija. Vähässä olet ollut uskollinen,
minä panen sinut paljon haltijaksi. Tule herrasi ilojuhlaan.
Viimeksi tuli se palvelija, joka oli saanut vain yhden talentin, ja sanoi:
Herra, minä tiesin, että sinä olet ankara mies. Sinä leikkaat sieltä,
minne et ole kylvänyt, ja kokoat sieltä, minne et ole siementä viskannut.
Minä pelkäsin ja kaivoin talenttisi maahan. Tässä on omasi.
Isäntä vastasi hänelle: Sinä kelvoton ja laiska palvelija!
Sinä tiesit, että minä leikkaan sieltä, minne en ole kylvänyt,
ja kokoan sieltä, minne en ole siementä viskannut.
Silloinhan sinun olisi pitänyt viedä minun rahani pankkiin,
niin että olisin palatessani saanut omani takaisin korkoineen.
Ottakaa pois hänen talenttinsa ja antakaa se sille,
jolla jo on kymmenen talenttia. Jokaisella, jolla on, annetaan,
ja hän on saava yltäkyllin, mutta jolla ei ole, siltä otetaan pois
sekin mitä hänellä on. Heittäkää tuo kelvoton palvelija ulos pimeyteen.
Siellä itketään ja kiristellään hampaita."
Kommentoin vähän. Ensinnäkin
voittoa hankkineet palvelijat saivat voittoa 100 prosenttia.
Se, jolla oli viisi, hankki toiset viisi ja se, jolla oli kaksi, hankki toiset kaksi.
Kiitossanat olivat molemmille samat:
Hyvin tehty! Olet hyvä ja luotettava palvelija. Tule herrasi ilojuhlaan.
Herra ei kiitellyt viisi talenttia hankkinutta enempää kuin
kaksi talenttia hankkinutta, mikä kertoo siitä, että Herra odottaa kasvua.
Kun kasvu oli suhteessa sama, molemmilla 100 %,
isäntä kiitteli heitä täsmälleen samoin sanoin.
Herra haluaa uskollisuutta pikemminkin kuin menestystä.
Molemmat talenttinsa hyvin hoitaneet palkittiin auktoriteetilla
Kristuksen valtakunnassa. Toisin sanoen,
se, miten palvelemme tässä elämässä
määrää asemamme Jumalan valtakunnassa iäksi.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä